ჯალუს ოაზისი
ჯალუს ოაზისი (არაბ. جالو) — ოაზისი აღმოსავლეთ ლიბიაში, კირენაიკის ტერიტორიაზე. მდებარეობს ლიბიის უდაბნოს ჩრდილოეთ ნაწილში. სიგრძე 19 კმ, სიგანე 11 კმ. 1983-1988 წლებში იყო ჯალუს რაიონის მთავარი პუნქტი. 2007 წლიდან შედის ელ-ვახატის რაიონის შემადგენლობაში. დასახლებულია ბერბერებით. წყაროები მეტად მარილიანია. მეორე მსოფლიო ომის (1939-1945) დროს იყო სტრატეგიული ადგილი. ადგილობრივი მოსახლეობა საუბრობს აუჯილურ ენაზე. სიახლოვეს გაშენებულია რამდენიმე დასახლებული პუნქტი, რომელთაგან უდიდესია ჯალუ.